ติดตามครม.อนุมัติมาตรการช่วยเหลือเอสเอ็มอีระยะแรก
คลังชงแพคเกจช่วยเหลือผู้ประกอบการเอสเอ็มอีระยะแรกให้ ครม.อนุมัติ พร้อมเสนอให้กำหนดสิ้นสุดกำหนดส่งมอบรถยนต์คันแรก 30 ก.ย. นี้
8 ก.ย. 2558

คลังชงแพคเกจช่วยเหลือผู้ประกอบการเอสเอ็มอีระยะแรกให้ ครม.อนุมัติ พร้อมเสนอให้กำหนดสิ้นสุดกำหนดส่งมอบรถยนต์คันแรก 30 ก.ย. นี้ 
เวลา 09.00 น. วันที่ 8 ก.ย. 2558พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ(คสช.) จะเป็นประธานในการประชุมคณะรัฐมนตรี(ครม.) ที่ห้อง 501 ตึกบัญชาการ 1 ทำเนียบรัฐบาล ซึ่งมีประเด็นที่ต้องติดตามคือรายละเอียดของมาตรการช่วยเหลือผู้ประกอบการธุรกิจขนาดกลางและขนาดย่อม หรือเอสเอ็มอี ระยะแรก ที่วานนี้ที่ประชุมหารืออย่างไม่เป็นทางการของรัฐมนตรีเศรษฐกิจได้มีการหารือกันในรายละเอียดของมาตรการและ นายสมคิด จาตุศรีพิทักษ์ รองนายกรัฐมนตรี ได้นำเสนอให้พล.อ.ประยุทธ์ ทราบแล้วก่อนเสนอให้ที่ประชุม ครม.อนุมัติ
 ในส่วนของวาระอื่นๆ ที่ต้องติดตามนั้นในกลุ่มยุทธศาสตร์แผนงานและโครงการ กระทรวงการคลังจะเสนอกำหนดนระยะสิ้นสุดการับมอบรถยนต์ตามโครงการรถยนต์คันแรกเป็นวันที่ 30 ก.ย. นี้ กระทรวงมหาดไทยขอนุมัติโครงการปรับปรุงและพัฒนาแหล่งน้ำ ตามนโยบายคณะรักษาความสงบแห่งชาติ ที่ดำเนินการโดยกองทัพบก กลุ่มของกฎหมาย กระทรวงวิทยาศาสตร์เสนอร่างพระราชบัญญัติ(พ.ร.บ.)ว่าด้วยวิทยาศาสตร์ เทคโนโลยีและนวัตกรรมแห่งชาติ (ฉบับที่...)พ.ศ.... และร่างพระราชกฤษฎีกาจัดตั้งสำนักงานพัฒนาเทคโนโลยีอวกาศและภูมิสารสนเทศ(องค์การมหาชน) (ฉบับที่...) พ.ศ....
 กลุ่มงานงบประมาณ กระทรวงการท่องเที่ยวและกีฬาขออนุมัติก่อหนี้ผูกพันตามมาตรา 23 วรรคสี่ สำหรับงบประมาณรายจ่ายประจำปี 2559 ของกระทรวงการท่องเที่ยวและกีฬา สำนักงานนโยบายและแผนทรัพยากรธรรมชาติและสิ่งแวดล้อม(สผ.)ขออนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น และสำนักงานปลัดประจำสำนักนายกรัฐมนตรี เสนอการเยียวยาด้านการเงินตามหลักมนุษยธรรมให้แก่ผู้ได้รับผลกระทบจากเหตุการณ์ชุมนุมทางการเมือง ปี 2556-2557
 ทางด้านวาระเพื่อทราบหากไม่มีข้อทักท้วงถือว่า ครม.เห็นชอบหรือนุมัติ นายวิษณุ เครืองาม รองนายกรัฐมนตรี จะเสนอเรื่องการขอรับสนับสนุนงบประมาณรายจ่ายประจำปีงบประมาณ 2558 เพิ่มเติมจากงบกลางรายการเงินสำรองจ่ายเพื่อกรณีฉุกเฉินหรือจำเป็นเพื่อเป็นค่าใช้จ่ายงบบุคลากรที่เพิ่มขึ้นตามมติคณะรัฐมนตรีเมื่อวันที่ 18 พ.ย. 2557 และวันที่ 9 ธ.ค. 2557
 กระทรวงมหาดไทยเสนอร่างกฎกระทรวงแก้ไขเพเมเติมกฎกระทรวงกำหนดบริเวณห้ามก่อสร้าง ดัดแหลง หรือเปลี่ยนการใช้อาคารบางชนิดหรือบางประเภท จำนวน147 ฉบับ พ.ศ....ร่างกฎกระทรวงให้ใช้บังคับผังเมืองรวมชุมชนท่าน้ำอ้อยม่วงหัก จ.นครสวรรค์ พ.ศ. ... และร่างกฎกระทรวงผังเมืองรวมอัมพวา จ.สมุทรสงคราม พ.ศ....สำนักงานคณะกรรมการวิจัยแห่งชาติ(วช.) รายงานประสิทธิภาพการดำเนินงานวิจัยของหน่วยงานภาครัฐประจำปีงบประมาณ 2551-2555 สำนักงาน ก.พ.ร. รายงานการพัฒนาระบบราชการไทย ประจำปี 2556 และปี 2557
 นายวิษณุ เครืองาม รองนายกรัฐมนตรี รายงานการศึกษาตรวจสอบและ ติดตามการปฎิบัติงานของคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.) พล.อ.ประวิตร วงศ์สุวรรณ รองนายกรัฐมนตรี ฝ่ายความมั่นคง เสนอข้อสังเกตของคณะกรรมาธิการวิสามัญ พิจารณาร่าง พ.ร.บ.รายงานทางทะเล พ.ศ....ข้อสังเกตฯ ร่างพระราชบัญญัติการจัดสรรที่ดิน (ฉบับที่...)พ.ศ....
 นายสมคิด จาตุศรีพิทักษ์ รองนายกรัฐมนตรี ฝ่ายเศรษฐกิจ เสนอข้อสังเกตของคณะกรรมาธิการวิสามัญพิจารณาร่างพรบ.หลักประกันทางธุรกิจ พ.ศ... ข้อเสนอแนะเพื่อการปฎิรูปตามมาตรา 31ของรัฐธรรมนูญชั่วคราว  เรื่องการปฏิรูปโครงสร้างภาษี การปฏิรูปเรื่องการเป็นศูนย์กลางอาเซียน(อาเซียนฮับ) ข้อเสนอแนะและแนวทางการปฎิรูปการประกันพืชผล ข้อเสนอแนะการปฏิรูปกฎหมายการแข่งขันทางการค้าและพ.ร.บ.แข่งขันทางการค้า พ.ศ....การปฏิรูปภาคเกษตรและร่างพ.ร.บ.ปาล์มและน้ำมันปาล์ม พ.ศ... ร่างพ.ร.บ.มันสำปะหลังและผลิตภัณฑ์มันสำปะหลัง พ.ศ....ร่างพ.ร.บ.พัฒนาอุตสาหกรรมการผลิตเนื้อโค กระบือ พ.ศ.... ข้อเสนอแนะและการปฎิรูปสหกรณ์ออมทรัพย์ ข้อเสนอแนะและการปฎิรูปสหกรณ์เครดิตยูเนี่ยน และข้อเสนอแนะการส่งเสริมการลงทุนโดยตรงในต่างประเทศของไทย แผนการพัฒนาโครงสร้างพื้นฐานและโลจิสติกส์ ตลอดจนข้อเสนอแนะการปฏิรูปการเงินฐานรากและร่างพระราชบัญญัติการเงินระดับฐานราก พ.ศ. ...
 ทางด้านเรื่องเพื่อทราบนั้น กระทรวงการท่องเที่ยวและกีฬาจะรายงานผลกระทบและแนวทางฟื้นฟูการท่องเที่ยวภายหลังเกิดเหตุการณ์ระเบิดที่สี่แยกราชประสงค์
 วาระการแต่งตั้งโยกย้ายผู้บริหารระดับ โดยเฉพาะตำแหน่งปลัดสำนักนายกรัฐมนตรี(สปน.) ภายหลัง ม.ล.ปนัดดา ดิศกุล รัฐมนตรีประจำสำนักนายกรัฐมนตรี ลาออกจากตำแหน่งปลัด สปน. เหลือตำแหน่งรัฐมนตรีประจำสำนักนายกรัฐมนตรีเพียงตำแหน่งเดียว ซึ่งมีกระแสข่าวว่ามี 3 ตัวเต็ง ที่อาจจะได้รับการเสนอชื่อแต่งตั้ง ดังนี้ นายอภินันท์ จันทรังษีอธิบดีกรมประชาสัมพันธ์ เหลืออายุราชการปีเดียว นายอำพลวงศ์ศิริ เลขาธิการคณะกรรมการคุ้มครองผู้บริโภค (สคบ.) เหลืออายุราชการปีเดียว และ นายจิรชัย มูลทองโร่ย หัวหน้าผู้ตรวจราชการประจำ สปน. เหลืออายุราชการ 2 ปี